Kumpulan Baling

Kumpulan Baling merupakan sejenis kumpulan batuan yang terdapat di Semenanjung Malaysia yang dinaik taraf daripada Formasi Baling. Kumpulan Baling berusia sekitar Ordovisi hingga Devon oleh Foo (1983).

Ahli-ahli Kumpulan Baling yang terakhir terdiri daripada Formasi Kroh, Tuf Grik dan Kuartzit Papulut.

Kumpulan Baling tidak lagi sesuai diguna pakai pada masa kini kerana kajian terkini menaik taraf Tuf Grik kepada Formasi Gerik yang berusia Perm, manakala Kuartzit Papulut dimasukkan dalam Formasi Kroh.

Asal-usul nama 
Formasi Baling mula diperkenalkan oleh Burton (1970) untuk menerangkan singkapan batuan-batuan yang terdapat di sekitar Baling, Kedah. Burton (1972) menaik taraf Formasi Baling sebagai Kumpulan Baling dan mewujudkan Formasi Kroh sebagai ahli dalam kumpulan batuan tersebut.

Taburan 
Batuan dalam Kumpulan Baling bertaburan di sekitar Baling dan sebahagian Pengkalan Hulu dan Gerik dalam daerah Hulu Perak, Perak.

Korelasi 
Kumpulan Baling dikorelasikan dengan Formasi Mahang yang dipisahkan oleh jasad granit.

Komposisi batuan 
Secara umumnya, Formasi Baling terdiri daripada batuan yang berkarbon yang berwarna gelap.

Burton (1970) mengelaskan Formasi Baling kepada 4 fasies. 

Jones (1973) mengelaskan batuan ini kepada 4 unit batuan dan mewujudkan fasies piroklas.  

Foo (1983) kemudian memasukkan Batu Lodak Grik dan Tuf Lawin sebagai sebahagian Formasi Bendang Riang kerana kedua-duanya wujud secara tempatan. 

Burton (1986) menaik taraf Formasi Baling kepada Kumpulan Baling yang terdiri daripada 3 formasi batuan iaitu Formasi Kroh, Tuf Grik dan Kuartzit Papulut.

MT-JGSC (2009) menarafkan semula Kumpulan Baling sebagai Formasi Kroh serta menaraf dan mengeluarkan Tuf Grik daripada Kumpulan Baling kepada Formasi Gerik yang telah dikenal pasti berusia Perm.

Penentuan usia 
Penentuan usia batuan Kumpulan Baling ditentukan berdasarkan penemuan fosil-fosil pada lapisan fasies batuan.

Geologi Malaysia
Geologi Semenanjung Malaysia